Адолат Комилова

Адолат Комилова (зод. 16 апрели 1953, ноҳияи Вахш) — овозхони тоҷик, Ҳунарпешаи шоистаи Тоҷикистон (1990), Ҳунарпешаи халқии Тоҷикистон (2000).

 ЗИндагинома 
Институти давлатии педагогии ш. Кӯлобро соли 1992 хатм кардааст. Солҳои 1972—1976 сарояндаи Театри халқии н. Ҳамадонӣ, 1976—1996 сароядаи Театри мусиқӣ-мазҳакаи шаҳри Кӯлоб, аз соли 1996 дар Театри мусиқӣ-мазҳакаи ш. Қурғонтеппа фаъолият менамояд. Дар ҳавои оҳангҳои классикӣ «Марги нигоҳ», «Нигоҳ дорӣ имо-намро», «Ҳикоят мекунад» барин сурудҳо хонда, истеъдоди баландашро дар ин навъи мусиқӣ нишон додааст. Аз осори шуарои муосир ва мероси халқӣ «Садои қалб», «Тоҷикистон», «Сабзинранг», «Ишқи ту доди Худо», «Намебахшам» ва даҳҳо таронаҳои ҳамсонро иҷро намуда, бо забону баёни хуш бар дилу ҷоиҳо менишинад. Ба Афғонистон, Покистон, Туркия, Лаос, Русия, Лаҳистон, Олмон, Фаронса ва дигар давлатҳо сафари ҳунарӣ анҷом додаастАрбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с..

 Эзоҳ 

Гурӯҳ:Ҳунарпешагони шоистаи Тоҷикистон
Гурӯҳ:Ҳунарпешагони мардумии Тоҷикистон